Iskaner

Ang mga scanner (bigkas at literal na baybay: iskaner) ay mga panlabas at pandugtong na kasangkapang ikinakabit sa kompyuter na ginagamit para kopyahin ang isang orihinal na dokumento o larawan.  Isa itong aparatong pangkopya. Tinatawag na flatbed scanner o desktop scanner ang mga iskaner na malaki ngunit lapad, payat at patag na naipapatong sa isang mesang pang-opisina o pambahay.  Karaniwang angkop lamang ang haba nito para matanggap sa kaniyang higaan ang ordinaryong sukat ng papel na panulat katulad ng coupon bond o typewriting paper.  Ito ang pinakapangkaraniwang uri ng iskaner.

Kabilang pa sa ibang klase ng iskaner ang business card scanner, high-resolution scanner, at handheld scanner.  Maliliit lamang ang mga business card scanner ngunit mainam na pang-kopya ng mga personal na impormasyon na ipapadala sa isang elektronikong talaan.  Malimit na gamitin ng mga litratista at disenyador ang high-resolution scanner para sa kanilang mga larawan at sining.  Mainam gamitin ito sa pagkopya ng mga slide (padulas na larawang pang-presentasyon) at mga negatibo ng mga litrato.  Nakalilito namang gamitin ang mga nahahawakan at portableng handheld scanner na nadadala kahit saang pook.

Mga kompanya 
Kabilang ang mga sumusunod sa mga kompanyang nakapagbibigay ng impormasyon tungkol sa mga scanner:
 BuyerZone.com
 Canon U.S.A.
 Ideal Scanners & Systems
 NBC Internet Consumer Reviews
 Scansoft
 ZDNet

Sanggunian

Mga kawing panlabas 
 BuyerZone.com
 Canon U.S.A.
 Ideal Scanners & Systems
 NBC Internet Consumer Reviews
 Scansoft 
 ZDNet

Kompyuter
Mga gamit pang-kompyuter
Agham pangkompyuter